《次韵致政吴丈和林县丞丹桂非时之什》
宋代·林亦之

青山湖上宅，丹桂月边枝。
菊蕊元同日，桐花却并时。
笼鹅翁不俗，蜡凤子多奇。
须信三秋好，先从数月期。
蓝田一厅壁，黄卷五男兕。
问礼当年事，芹宫未颂僖。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。